Tá Céad-Aire na hAlban Alex Salmond agus Príomh-Aire na Breataine David Cameron i mbun stocaireachta inniu trí lá roimh an vótáil sa reifreann ar neamhspleáchas na tíre.

Beidh Alex Salmond ag labhairt le lucht gnó na hAlban inniu maidir leis na buntáistí eacnamaíochta, dar leis, a bhaineann leis an neamhspleáchas

Beidh David Cameron ag labhairt ag ócáidí éagsúla le súil is go go gcuirfidh sé ina luí ar na vótóirí fanacht sa Ríocht Aontaithe.

De réir roinnt pobalbhreitheanna a foilsíodh ar an deireadh seachtaine tá lucht 'Níl' fós chun tosaigh ar lucht 'Tá'. Is cosúil go bhfuil go leor ann nach bhfuil cinneadh déanta acu fós.